Sjómannaverkfallið er í algjörum hnút og ekki öðrum að kenna en aðilum deilunnar sem hefur mistekist að finna sameiginlega lausn . Á kjörskrá voru 1739 sjómenn og af þeim greiddu 670 eða 38,5% atkvæði . Já sögðu 223 um 33% , nei sögðu 445 um 66% . Nýr samningur Samtaka fyrirtækja í sjávarútvegi ( SFS ) og Sjómannasambands Íslands ( SSÍ ) , Verkalýðsfélags Vestfjarða ( VV ) , Sjómannafélags Íslands ( SÍ ) og Sjómanna - og vélstjórafélags Grindavíkur ( SVG ) frá 11. nóvember 2016 var felldur 14. desember 2016 . Reyndir verkalýsleiðtogar og samningamenn segja að vart sé unnt að lenda í verri stöðu en þeirri sem við blasir þegar þessar tölur eru skoðaðar . Tölurnar benda raunar til þess að þeir sem stóðu að samningunum af hálfu sjómanna hafi ekki fylgt þeim fram af nauðsynlegum þunga , varla eru þeir algjörlega sambandslausir við umbjóðendur sína .